ועדת החוקה, חוק ומשפט, כנסת 16, פרוטוקול מספר 626, 2005-11-28 13:00

מיכאל איתן: במערכת הבחירות הקודמת, שגם היא לא הייתה מערכת בחירות ארוכה במיוחד, הגעתי להבנה עם אופיר פינס להעביר הצעת חוק שהגבילה את תקרת ההוצאות של המפלגות.

מיכאל איתן: נקבע כהוראת שעה, שתקרת ההוצאות לא תהיה כפי שנקבע אז בחוק, כלומר 2 יחידות על כל יחידה.

מיכאל איתן: קבענו תקרת הוצאות יותר נמוכה, תוך כוונה שהמפלגות יקבלו את זה כאיתות לא להוציא יותר מידי.

מיכאל איתן: אני חושב שיש מקום לחזור על זה עכשיו.

מיכאל איתן: עכשיו כבר אומרים לי לעשות את זה כהוראת קבע.

מיכאל איתן: אני נקטתי בגישה של לעשות את זה מדורג, כלומר להקטין יותר את תקרת ההוצאה למפלגות הגדולות מאשר למפלגות הקטנות, מתוך מחשבה שככל שמספר המנדטים עולה כך התוספת השולית הנדרשת היא יותר קטנה.

מיכאל איתן: אם אתה עושה סרטון טלוויזיה ל20 מנדטים, זה משרת גם 40.

מיכאל איתן: ה20 הראשונים והשניים הם אותו דבר.

מיכאל איתן: כשאתה מכין תשדיר לרדיו, אתה מכין למפלגה של 5 ולמפלגה של 50.

מיכאל איתן: יצרנו איזה שהוא מגנון בתאום עם המפלגות, שהקטין יותר משמעותית את הגדולה ביותר ואחר כך את הקטנות.

מיכאל איתן: ההצעה עכשיו היא להביא את זה לקריאה ראשונה.

מיכאל איתן: זה חוק שיכול לעבור רק בהסכמה.

מיכאל איתן: אני צריך את ההסכמה שלכם לעניין הזה.

מיכאל איתן: החוק הזה כלל משהו נוסף, שזה בקרה און-ליין במספר תחומים של מבקר המדינה.

מיכאל איתן: לא נעשה בזה שימוש, למעט אולי פעם אחת.

מיכאל איתן: אני חושב שמערכת הבחירות הקודמת הייתה יחסית נקיה מהפרות לעומת המערכות בעבר.

מיכאל איתן: האם אני צודק?

מיכאל לינדנשטראוס: כן.

מיכאל איתן: גם מבקר המדינה בדוחות שלו התבטא כך.

מיכאל איתן: זה בא לידי ביטוי בהערות מבקר המדינה לביקורת שהוא עשה.

סיגל קוגוט: יש פה טבלה שמראה כמה יחידות מימון מותר לסיעה היום, וכמה מותר יהיה לה אם התיקון הזה יעבור.

רשף חן: אני לא מבין את ההיגיון של הטבלה הזאת.

רשף חן: יש פה קפיצות לא דינאמיות.

רשף חן: למה לא לעשות מ1 עד 5 X לכל אחד, מ5 עד 10 Y לכל אחד?

מיכאל איתן: אני מוכן.

רשף חן: שיהיה משהו שהולך ופוחת.

סיגל קוגוט: אפשר לעשות מפתח לגמרי אחר, אבל אז אתה צריך לדון בזה כמו שצריך.

סיגל קוגוט: אתה יכול אחרי קריאה ראשונה לעשות על זה דיון.

רשף חן: לא איכפת לי להעביר את זה בראשונה כבר עכשיו, כשאת הדיון נעשה אחרי קריאה ראשונה.

מיכאל איתן: מאחר ולא הבאתי את זה לדיון בקרב ראשי הסיעות - אפילו סיעת הליכוד לא יודעת על זה -אני אנטרל את זה.

מיכאל איתן: אני מוכן לקדם את זה, אבל לא הייתי רוצה לקבוע מסמרות בקביעת ההוצאה.

מיכאל איתן: זה אפשרי?

סיגל קוגוט: להעביר את זה כך שיהיו קווים במקום פי כמה?

מיכאל איתן: כן.

סיגל קוגוט: בדברי ההסבר אני צריכה לכתוב שהנוסחה המלאה תקבע אחרי קריאה ראשונה.

סיגל קוגוט: יש דוגמאות לזה.

סיגל קוגוט: לפעמים לא קובעים את הנוסחה, רוצים להעביר את המודל.

סיגל קוגוט: הבעיה שכאן יש לך מחלוקת על המודל, אתה לא יודע איזה מודל אתה רוצה.

מיכאל איתן: אני מציע להוריד את זה מסדר היום עד שנקיים התייעצות.

מיכאל איתן: אני לא יכול לקחת על אחריותי להריץ הצעת חוק כזאת כאשר אין כאן את נציגי המפלגות.

מיכאל איתן: אני אכנס את ראשי הסיעות לדיון.

מיכאל איתן: 2.

מיכאל איתן: הצעת חוק המפלגות (מימון בחירות מקדימות) (הוראת שעה), התשס"ו-‏2005

מיכאל איתן: החוק הזה הוא חוק שאנחנו מריצים כהוראת שעה.

מיכאל איתן: הוא רלוונטי לליכוד ולמפלגת העבודה.

מיכאל איתן: הייתי אומר לליכוד לגבי הבחירות לרשות ולחברי הכנסת.

מיכאל איתן: הוא רלוונטי גם למפלגות הקטנות לגבי הבחירות שהן מקיימות, אם כי שם ההיקפים פחות משמעותיים כי הגוף הבוחר יותר קטן.

מיכאל איתן: החוק הזה חשוב מאוד מבחינת המסר שהוא משדר.

מיכאל איתן: הייתי אומר שהוא לא נקי מבעיות ומקשיים.

מיכאל איתן: אנחנו מריצים אותו, למרות שאני מודע שבימים כתיקונם לא הייתי מעביר חוק ברמת חקיקה כפי שאני מעביר היום את החוק הזה, בטח לא חוק לדורות.

מיכאל איתן: אני מתחשב בזה שזאת הוראת שעה, אני מתחשב בצרכי השעה ובמסר שאנחנו מבקשים להעביר.

מיכאל איתן: אנחנו מבקשים להעביר מסר למתמודדים: ראו, אנחנו מתקנים את החוק, אנחנו מסדירים את העניין.

מיכאל איתן: למרות שאנחנו נמצאים בתנועה, אנחנו מתערבים בנקודה הזאת - דבר שאולי יש בו איזו שהיא אי נחת שאנחנו עושים דברים ממש מיידיים ומשפיעים על מה שמתרחש בשעות האלו במגרש הפוליטי.

מיכאל איתן: יש כאן הסכמה כוללת, הסכמה רחבה מקיר לקיר לעשות את המעשה.

מיכאל איתן: על זה אני בונה.

מיכאל איתן: אם אהיה בכנסת הבאה, החוק הראשון שאני אעביר יהיה חוק שאומר שאין משנים חוקי בחירות מכנסת אחת לכנסת הבאה אלא ברוב של 80 חברי כנסת.

מיכאל איתן: אם רוצים לשנות כללי משחק, אפשר לשנות כך שהם יחולו כנסת אחת יותר מאוחר.

מיכאל איתן: אחת הרעות החולות שלנו זה שאנחנו מנסים לשנות כללי משחק באמצעות חקיקה מעכשיו לעכשיו.

מיכאל איתן: אנחנו רוצים לקחת את הכוח ולשנות כללים.

מיכאל איתן: אם הדבר בא בהסכמה כוללת, אז יידרש רוב של 80 .

מיכאל איתן: אם לא יהיה רוב של 80, אז זה יחול מכאן ולהבא.

מיכאל איתן: למה אני אומר את זה עכשיו?

מיכאל איתן: כי החוק הזה קצת בעייתי, הוא מתערב במה שקורה בימים אלה.

מיכאל איתן: לכל אחד מאיתנו יש אינטרס.

מיכאל איתן: אנחנו כחברי כנסת מכהנים מתמודדים בבחירות מקדימות.

מיכאל איתן: אנחנו קובעים עכשיו את החוקים של הבחירות המקדימות.

מיכאל איתן: הדברים צריכים להיות על השולחן.

מיכאל איתן: בחוק הזה יש דבר שהוא יציב, חשוב, וזה העברת הביקורת למבקר המדינה, החלת החוק על הליכוד, על מפלגות אחרות.

מיכאל איתן: יש בו גם מימד השקיפות.

מיכאל איתן: מימד השקיפות יבוא לידי ביטוי בהחלת החוק הזה בצורה שלא הייתה קודם לכן.

מיכאל איתן: יש דברים שהחוק יוכל לעשות, יש דברים שהוא לא יוכל לעשות.

מיכאל איתן: שלא ישתמע שעשינו כאן עבודה קלה.

מיכאל איתן: אני רוצה להודות לצבי ענבר שעשה ימים כלילות, לסיגל.

מיכאל איתן: היו לנו כאן ישיבות.

מיכאל איתן: היו לנו מספר לא קטן של ישיבות.

מיכאל איתן: עבדנו נגד מחוגי השעון.

מיכאל איתן: עזר לנו משרד המשפטים, למרות שזאת חקיקה מפלגתית.

מיכאל איתן: גם שרת המשפטים וגם היועץ המשפטי לממשלה נתנו את ברכת הדרך.

מיכאל איתן: אחרון אחרון חביב מבקר המדינה.

מיכאל איתן: אני אומר את זה לשבחו.

מיכאל איתן: אני יודע מה הייתה עמדת המנגנון של מבקר המדינה.

מיכאל איתן: הוא לא אמר את זה.

מיכאל איתן: אני בקיא בחוקים האלה, אני יודע מה קורה.

מיכאל איתן: הם לא רצו את התיק הזה, כי זה מייצר להם אתגר ארגוני בטווח זמן קצר.

מיכאל איתן: מבקר המדינה החדש, השופט מיכאל לינדנשטראוס, אמר להם שכשזורקים לו את העניין הוא לא יכול לסרב.

מיכאל איתן: הבנתי שהוא כפה עליהם לקחת.

מיכאל איתן: כשהוא בא ואומר שהוא מוכן לקחת את העבודה ולבצע אותה, אז אני מרגיש על קרקע הרבה יותר מוצקה.

מיכאל איתן: את הישיבה האחרונה שהתקיימה ביום חמישי פתחתי בשאלה: האם אתם, אנשי משרד מבקר המדינה, תהיו מסוגלים להתארגן כי זאת משימה לא פשוטה.

מיכאל איתן: בלב אמרתי שאם הם אומרים לי לא, אני מוריד את החוק.

מיכאל איתן: הם אמרו שכן.

מיכאל איתן: אני רוצה לשבח אותם, ולשבח את מבקר המדינה שהם מכינים את עצמם.

מיכאל איתן: הם יחד איתנו עובדים.

מיכאל איתן: אם נצליח בעניין הזה, ההישג הזה ייזקף לזכותם.

מיכאל איתן: קל מאוד לכתוב מטלות, אבל אחר כך מישהו צריך לבצע.

מיכאל איתן: אם יש גוף ביצועי כזה של מבקר המדינה, שאומר שהוא מוכן להרים את האתגר ולבצע, זה מוריד ממני איזו שהיא מעמסה ותחושה שאנחנו עובדים מהר ואולי יהיו פנצ'רים.

סיגל קוגוט: בסעיף 5(ב) יש הודעה של מפלגה על מועד בחירות מקדימות.

סיגל קוגוט: אנחנו קבענו שהם צריכים להודיע על זה בתוך 7 ימים מיום תחילת הוראת השעה, או מאוחר יותר.

סיגל קוגוט: האם אתם רוצים לאפשר שינוי בהודעה של מפלגה, ואם כן, עד איזה תאריך?

סיגל קוגוט: צריך באיזה שהוא תאריך לסגור את המועד, לסגור את המספרים, כדי שתהיה ודאות.

רשף חן: במועד האחרון של הגשת המועמדות.

סיגל קוגוט: העניין של שינוי במספר בעלי זכות הבחירה משפיע גם על ההכנסות וגם על ההוצאות.

גדעון סער: לדעתי אסור להכניס שום אפשרות לשינוי.

גדעון סער: כל העניין הזה זאת הוראת שעה.

מיכאל איתן: אנחנו שינינו גם את מנגנון הגובה המרבי.

מיכאל איתן: תמחקו את הכל.

סיגל קוגוט: אוקיי, נמחק את הסייפה כך שסעיף (ב) ייגמר אחרי שתיים וחצי שורות.

סיגל קוגוט: האם אתם רוצים להעלות למליאה שתי גרסאות לעניין אזרח ישראלי, או להצביע פה בוועדה?

מיכאל איתן: נקיים על זה הצבעה.

מיכאל איתן: יש גרסה אחת שאומרת שגיוס התרומות ייעשה רק ממי שרשום בפנקס הבוחרים במדינת ישראל, ויש גרסה שנייה שמאפשרת גיוס תרומות גם ממי שאינם רשומים בפנקס הבוחרים.

צבי ענבר: צריך להיות אזרח ישראלי.

מיכאל איתן: מי בעד לאפשר גם גיוס תרומות בחו"ל, ירים את ידו?

מיכאל איתן: ה צ ב ע ה בעד - 5 נגד – 4

אתי לבני: אני מבקשת להגיש הסתייגות.

צבי ענבר: גרסה א' נשארת, כלומר לא נוגעים.

סיגל קוגוט: עכשיו הגענו לסעיף של הגבלה כוללת של הכנסות והוצאות.

סיגל קוגוט: אנחנו הבהרנו בנוסח שאם מספר בעלי זכות הצבעה הוא באזור, זה ילך לפי האזור.

סיגל קוגוט: כל אחד זה הולך לפי המקום שבו הוא מתמודד.

חיים אורון: מה קורה במפלגה כמו שלנו, שיש גוף בוחר של 1100?

חיים אורון: אזור הבחירה הוא 1100?

צבי ענבר: אין בעיה.

יולי תמיר: בהתייעצות של הבוקר סיכמנו שעד 500 יהיה 50 אלף שקל, מ500 עד 5000 יהיה 275 אלף שקל, ומ5000 יהיה 400 אלף.

מיכאל איתן: לרשות זה יהיה פי 5 או 6.

גדעון סער: מספיק פי 5.

מיכאל איתן: אלה סכומים מרביים.

מיכאל איתן: אם המפלגה לא קובעת שום דבר, אז חל מחצית מזה.

צבי ענבר: את זה ביטלנו עוד בפעם הקודמת.

מיכאל איתן: ומה אם המפלגה קובעת פחות?

סיגל קוגוט: אז יחול מה שפחות.

גדעון סער: זה פתח לבלגנים ולחוסר ודאות.

גדעון סער: לא איכפת לי שתוריד, אבל שהחוק יגיד משהו.

חיים אורון: זכותה של המפלגה לקבוע כאשר זה הרף.

חיים אורון: הממלכה אומרת לא יותר.

חיים אורון: זה יהיה סף הביקורת.

גדעון סער: אבל אתה לא יכול לדעת אף פעם כלום.

אליעד ויינשל: ההוראה תיכנס לתוקף 7 ימים מיום פרסומה.

גדעון סער: המנגנון שאתה קובע עכשיו מאפשר עד ה15 בדצמבר לקבוע סכום אחר, כשהפריימריז מסתיימים ב15 בדצמבר.

מיכאל איתן: אצלך.

גדעון סער: איך מועמד יכול לכלכל את צעדיו כשהוא נמצא בחוסר ודאות?

גדעון סער: קודם היו לו הוראות של היועץ המשפטי, עכשיו יש לו חוק.

מיכאל איתן: זה לא מתיישב עם אלף ואחת הוראות אחרות שהמפלגה יכולה להכתיב למתמודדים.

מיכאל איתן: המפלגה יכולה להגיד למתמודדים: אנחנו רוצים שכולכם תבואו עם בגדים כחולים.

מיכאל איתן: המפלגה יכולה לעשות כל מיני דברים.

מיכאל איתן: זאת התארגנות וולונטרית.

גדעון סער: יש שאלה מרכזית שכל מתמודד חייב לדעת: מה הסכום שהוא חייב לגייס.

מיכאל איתן: בשביל זה הוא חי במפלגה.

חיים אורון: גדעון, מה שאמרת זה חלק מדיון פנימי בתוך מפלגה.

חיים אורון: אתה תשכנע במפלגה שלך שהזמן לא מספיק.

חיים אורון: אל תכפה עלי.

יולי יואל אדלשטיין: השאלה הזאת עלתה בדיון.

יולי יואל אדלשטיין: מה קורה כשיש לך מצד אחד חוק, ומצד שני יש לך אובר רולינג?

יולי יואל אדלשטיין: מה תעשה המפלגה?

יולי יואל אדלשטיין: לא תכלול את המועמד ברשימה?

גדעון סער: האם אני עובר על החוק כאשר הוא מאפשר לי דבר מסוים והמפלגה מחליטה פחות?

מיכאל איתן: אתה עובר על החוק.

גדעון סער: אתה קובע סנקציה של עונש מאסר.

סיגל קוגוט: נכניס הוראה כך שזה שהוציא את הסכומים לפני שהמפלגה החליטה על שינויים לא יעמוד לדין.

אפרים סנה: הוויכוח הוא בין התקרה שקובעת המדינה לתקרה שקובעת המפלגה.

אפרים סנה: כדי לאפשר לכל המפלגות לשקול הורדה.

אפרים סנה: .

גדעון סער: אתם רוצים שהחוק יאפשר משהו, כשבדיעבד יודיעו לבן אדם שהחוק לא בתוקף.

אפרים סנה: מיקי, תן שבוע למפלגות להתארגן.

חיים אורון: אני רוצה שיתקבל העיקרון שהתקנון הפנימי גובר כל זמן שהוא לא חורג מהתקנון הזה.

מיכאל איתן: לא צריך להגיד את זה, זה ברור.

מיכאל איתן: מאחר ומקיימים פה חוק מדינה שיש סנקציה בצידו, אז גדעון רוצה שהוא יהיה ברור כאור היום.

מיכאל איתן: אנחנו מכירים את המנגנונים המפלגתיים.

מיכאל איתן: הם יכולים לעשות כל מיני תרגילים שיעשו אותי בסוף לעבריין.

מיכאל איתן: גדעון אומר שכל המבנה מבוסס על החלטה של גוף מפלגתי, כשהוא לא סומך על גופים מפלגתיים כאשר הם באים להחיל הוראות כל כך כבדות.

מיכאל איתן: אני חושב שבברירות שקיימות הסכנה לא גדולה כל כך כמו שהוא צופה.

מיכאל איתן: אי אפשר להגיד למפלגה שרוצה להוריד את הסכום שלא תוריד.

מיכאל איתן: יכול להיות שמחר תבוא מפלגה, שיש שם רק מועצת גדולי תורה, ותגיד 50 אלף שקל הוצאות בחירות.

מיכאל איתן: הם יגידו שהם רוצים לקבוע ביניהם רמה של 5000.

מיכאל איתן: מה, אנחנו נגיד שאי אפשר?

רשף חן: גם היום המצב הוא שמפלגות יכולות לקבוע לעצמן רף, רק שזה לא נמצא בעולם הפלילי אלא בחוזי.

רשף חן: המצב הזה צריך להישאר קיים.

רשף חן: מה שעושים כאן זה רף עליון.

רשף חן: אנחנו יוצרים התערבות פלילית.

רשף חן: צריך, לפי דעתי, להוסיף את המילים "מבלי לפגוע בסמכותה של המפלגה לקבוע.

רשף חן: ."

מיכאל איתן: זה הדבר הכי פחות צודק שאפשר לעשות, כי יהיו כאלה שיפחדו וישמרו, ויהיו אחרים שלא יפחדו כי ממילא פלילי זה לא יהיה.

רשף חן: מה, המפלגה לא תעשה לו כלום?

רשף חן: היא תזרוק אותו מהרשימה.

מיכאל איתן: מה, אחרי שיש בחירות המפלגה תגיד לו להודיע לעם ישראל שיש אצלה רמאים ונוכלים?

מיכאל איתן: זה לא מעשי.

גדעון סער: אני חושב שעבירה על תקנון של מפלגה היא לא עבירה על החוק.

מיכאל איתן: משקבע המחוקק שהסכום המרבי יכול שיקבע גם על ידי הגוף המפלגתי המוסמך, מי שעובר עליו הופך להיות מי שעבר על החוק עצמו.

גדעון סער: יש לך את מה הדבר שנקבע ב17 לחודש.

גדעון סער: 5 ימים אחרי זה , ב22 בחודש, המפלגה קובעת דבר אחר.

גדעון סער: אדם בא לפי נורמות מסוימות.

גדעון סער: הוא עבריין?

מיכאל איתן: לא.

מיכאל איתן: אנחנו קבענו גם מנגנון שלמפלגה יש חובה להודיע למבקר המדינה, שיש פרסום.

אפרים סנה: תכפה על המפלגות תוך שבוע.

אפרים סנה: .

גדעון סער: תוציאו מכתב למפלגות.

מיכאל איתן: כמה זמן צריך לתת להן?

אפרים סנה: תן להן שבוע.

גדעון סער: אני אומר שמהפרסום.

מיכאל איתן: הפרסום יכול להיות מהיר.

סיגל קוגוט: למבקר המדינה מודיעים תוך שלושה ימים.

סיגל קוגוט: הוא צריך לפרסם את זה תוך 3 ימים.

סיגל קוגוט: אחר כך יש איזה פרק זמן שזה נכנס לתוקף.

מיכאל איתן: בינתיים הבחירות נגמרו.

מיכאל איתן: תוך 7 ימים זה חייב להיכנס לתוקף.

גדעון סער: אומרים לבן אדם: תשמע, מותר לך 2 מיליון שקל לקמפיין לראשות הממשלה.

גדעון סער: הוא עד יומיים שלושה לפני הבחירות לא יודע מה מותר ומה אסור לו.

מיכאל איתן: הבעיה שגדעון מצביע עליה היא הכי אקוטית לגבי ההתמודדות על ראשות הליכוד.

מיכאל איתן: יש לנו בעיה שניה, שהיא כעת בעיה של מר"צ, על הנמכת התקרה.

מיכאל איתן: היא רוצה להוריד את הסכום.

מיכאל איתן: כמה חברים יש אצלכם?

חיים אורון: 1100.

מיכאל איתן: אנחנו ניצור עוד מדרגה.

חיים אורון: אני לא מתנגד שבחוק יהיה סעיף מר"צ.

מיכאל איתן: זה לא סעיף מר"צ.

מיכאל איתן: אני עושה מדרגות.

חיים אורון: מפלגה צריכה להודיע למבקר המדינה - מצידי שזה יהיה אפילו יום אחרי כניסתו של החוק - שהיא מתכוונת לקבוע רף אחר.

גדעון סער: למה שלא תוציא מכתב למפלגות בו תודיע להם מה אנחנו הולכים לקבוע, כאשר יש להם X זמן אפשרות לקבוע אחרת?

גדעון סער: אם הן לא תקבענה, אז הנורמה שתקפה היא הנורמה החוקית.

גדעון סער: תכתוב בחוק: "אלא אם כן הודיעה המפלגה למבקר עד יום 5 בדצמבר".

חיים אורון: אני מקבל את ההצעה שלך.

מיכאל איתן: הרעיון הכי טוב היה לגמור פה את העניין, עם מדרגות שמתאימות לכולם.

מיכאל איתן: אנחנו עלולים להיתקל בפרוצדורה הזאת בקשיים, כי אנחנו יוצרים כל מיני סימנים של אי ודאות.

מיכאל איתן: אחד ירצה ערעור על החלטת המפלגה, אחר ירצה ערעור על החלטת הרשם.

מיכאל איתן: הסיבה שאני מסכים להצעה שלך היא רק כי זה לא חוק לדורות אלא לפעם הזאת.

גדעון סער: חוק שהוא מתחום דיני העונשין חייב להיות ברור.

סיגל קוגוט: עד יום 5 בדצמבר המפלגה יכולה להודיע על רף אחר.

סיגל קוגוט: אם היא לא תעשה כן, יחול הרף שבחוק.

מיכאל איתן: בסדר.

גדעון סער: מתי זה נכנס לתוקף?

סיגל קוגוט: ביום פרסומו, שזה בעוד יומיים.

גדעון סער: לעניין הוצאות וסך תרומות, לא לעניין אחר.

צבי ענבר: כתוב שיודיע תוך 3 ימים, יפרסם את קביעת המפלגה תוך 3 ימים, ואת הקביעה תוך שבוע ימים.

צבי ענבר: אפשר את שלושת התאריכים לקצץ ליומיים, יומיים ושלושה.

אליעד ויינשל: אפשר שתוך 48 שעות מיום הפרסום זה נכנס לתוקף.

סיגל קוגוט: פרסום מיידי, פלוס 24 שעות לתוקף.

סיגל קוגוט: בסעיף הזה קבענו שמי שמתמודד בשתי מערכות בחירות, כלומר גם לראש הממשלה וגם לכנסת, המקסימום שהוא יכול להוציא זה המקסימום של ראש ממשלה.

סיגל קוגוט: רציתי לשאול את חברת הכנסת לבני, שרצתה להסתייג פה, אם עכשיו כשהעלינו את הסכומים היא מוותרת על ההסתייגות.

אתי לבני: אני חושבת שניתן לאפשר איזה שהוא סכום נוסף אחרי ראש ממשלה.

מיכאל איתן: לכם אין בעיה כזאת.

מיכאל איתן: הוא יכול לגייס עד שני מיליון לקודם.

מיכאל איתן: אם הוא גייס עד שני מיליון שם, עכשיו הוא יכול להשלים את המכסה של ח"כ.

קולט אביטל: ואם הוא לא גמר את 2 המיליון?

מיכאל איתן: אז הוא לא יכול.

אתי לבני: אני מורידה את ההסתייגות שלי.

סיגל קוגוט: אנחנו מוחקים בעמוד 6 את ההצעה של גדעון.

סיגל קוגוט: הביקורת על חלק תהיה של מבקר המדינה.

סיגל קוגוט: לא קבעתם תוך כמה זמן ולמי מבקר המדינה מגיש את הדוחות.

מיכאל איתן: יושב-ראש הכנסת.

סיגל קוגוט: תוך כמה זמן?

שמואל גולן: בחוק מימון מפלגות מדובר ב16 שבועות.

רשף חן: ליושב-ראש הכנסת?

רשף חן: למה לא לרשם המפלגות?

מיכאל איתן: כמה שבועות אתם צריכים כדי לכתוב את הדוח?

מיכאל איתן: אנחנו ניתן לכם 3 חודשים.

סיגל קוגוט: מיום שקיבלתם את הדוחות של המועמדים.

מיכאל איתן: עד 3 חודשים.

צבי ענבר: בתוך 12 שבועות.

יולי תמיר: האם לפרסם את רשימת התורמים לפני הבחירות, או אחרי?

יולי תמיר: על לפרסם אין שום מחלוקת, על שקיפות אין שום מחלוקת.

יולי תמיר: אם תפורסם הרשימה לפני היא לא תהיה סופית.

יולי תמיר: מה יקרה?

יולי תמיר: אם אני רוצה להעלים תורם, אני אבקש ממנו לתת את זה יומיים לפני הבחירות.

יולי תמיר: למה רצינו להימנע מהפרסום לפני?

יולי תמיר: כי הרעש שזה יעשה לפני הבחירות ישפיע על תוצאות הבחירות.

יולי תמיר: חשבנו שהפיצול צריך להיות אחרי.

אפרים סנה: אנחנו רוצים למנוע מצב שבו אדם, לאחר שנבחר לשרות או יו"רות ועדה חשובה בכנסת, ייטיב עם אנשים שתרמו לו.

אפרים סנה: המבחן האמיתי של התרומה הוא לא לפני הבחירות, הוא אחרי הבחירות.

אפרים סנה: שם המבחן שלו.

אפרים סנה: אפשר, בלי שיהיה לזה שום צידוק אובייקטיבי, על כל אחד לתפוס תורם אחד, סביב זה להתגודד על המועמד, ולהפוך את כל יתרת הקמפיין שלו.

אפרים סנה: הוא יתעסק רק בלהגיד שהתורם לא קיבל ממנו טובת הנאה.

אפרים סנה: ככה אני מכיר את החיים.

אפרים סנה: זה מה שיהיה.

מיכאל איתן: בשבילי כל החוק הזה מאבד את ערכו אם אנחנו פוגעים בעיקרון של השקיפות.

מיכאל איתן: שקיפות זה לא רק לפרסם, אלא לפרסם בזמן רלוונטי.

מיכאל איתן: אני יכול לעשות פלסטר את עיקרון השקיפות כשאני לוקח את המידע הרלוונטי ואומר: אל תדאגו, זה יהיה שקוף, רק כל אחד יקבל את זה יומיים לפני.

מיכאל איתן: אין מידע יותר רלוונטי לבוחר.

מיכאל איתן: אני חושב שהאמירה הזאת שיעשו מזה עניין היא אמירה לא עקבית.

מיכאל איתן: למה?

מיכאל איתן: אם יעשו דווקא מעניין התרומה הספציפית הזאת עניין, זה לא רלוונטי.

מיכאל איתן: אם זה סתם אחד שרוצה להשמיץ, הוא יכול להגיש תלונה במשטרה על כך שמועמד פלוני מעל בבנק יומיים לפני הבחירות.

מיכאל איתן: העילה הזאת של דווקא ייטפלו אלי כי מישהו תרם לי מיועדת לעניין התרומה.

מיכאל איתן: מפחדים שעניין התרומה יהפוך ל"אישיו".

מיכאל איתן: מטרת החוק והשקיפות זה שאדם יבוא ויאמר שהוא מימן את הקמפיין מכיסו.

מיכאל איתן: אולי זה יוסיף לו.

מיכאל איתן: אדם שני יגיד שהוא קיבל כסף או תרומה מאישיות מוסרית.

מיכאל איתן: אולי זה יוסיף לו.

מיכאל איתן: אם אדם יבוא ויגיד שהוא קיבל מאדם שיש לו שם מפוקפק, אדרבא, שיזיק לו.

מיכאל איתן: עם שמועות ושקרים הדמוקרטיה יודעת להתמודד.

אפרים סנה: מה זה 24 שעות?

מיכאל איתן: אפרים, כמה כסף אתה מקבל?

יולי תמיר: אתה עושה אותנו עבריינים.

אפרים סנה: יש אנשים ששולחים לך שיקים פגומים שאתה צריך להחזיר להם.

אפרים סנה: תיתן פה 72 שעות לפחות.

אפרים סנה: למה להפוך אנשים עבריינים?

אליעד ויינשל: עמדת היועץ המשפטי לממשלה מאוד דומה לעמדה שהביע יו"ר הוועדה.

אליעד ויינשל: זה אחד הסעיפים החשובים.

אליעד ויינשל: חשוב שהוועדה תתקן.

אליעד ויינשל: השקיפות היא אחד מהערכים החשובים פה.

אליעד ויינשל: חשוב שזה יהיה לפני הבחירות.

אפרים סנה: אף אחד לא חולק על השקיפות.

אפרים סנה: אני רק מציע שמבקר המדינה יפרסם בדרך שהוא יקבע.

אפרים סנה: תן לו להחליט.

אפרים סנה: תן את שיקול הדעת למבקר המדינה.

מיכאל איתן: אני מוכן ללכת לקראתך בעניין של השעות.

יולי תמיר: ההסתייגות שלי שזה יהיה אחרי הבחירות.

חיים אורון: אני חושב שהביקורת והחשיפה היא מכשיר כדי להרתיע את האנשים.

חיים אורון: רק הטומטומים ידווחו למבקר המדינה על אלף שקל.

חיים אורון: הביקורת לא יכולה להיות חלק מההתמודדות הפנימית בתוך המפלגה.

חיים אורון: היא צריכה להיות שוט שיגיד לאיש ציבור: דע לך, אתה תחתום בסוף ממי קיבלת כסף כי זה יתפרסם בציבור.

חיים אורון: זה לא יכול כלי במאבק בין יולי לאפרים.

חיים אורון: אני אומר את זה במפלגה שאולי לשני אנשים יהיה מעל 1000 שקל.

חיים אורון: הניסיון להפוך את התרומה ואת פרסומה לכלי במערכת הבחירות הוא שגוי ביסודו.

מיכאל איתן: למה?

חיים אורון: אם האדם הנורמטיבי ידע שהולך להתפרסם עליו שהוא קיבל תרומות מאנשים שהוא מתבייש בהם, אז הוא לא ייקח מהם כסף.

חיים אורון: היו"ר מיכאל איתןף זה יתפרסם אחרי הבחירות.

חיים אורון: מה יקרה בסוף?

חיים אורון: איזה טמבל יכתוב שהוא קיבל 1500 שקל ממפיונר.

חיים אורון: מישהו שהוא לא טמבל לא יכתוב את זה.

מיכאל איתן: אנחנו לא יכולים לעצור את מי שרוצה להיות גנב, רמאי וזייפן.

מיכאל איתן: אנחנו מדברים על מתן הכשר לאדם לעשות הכל על פי החוק, ולא לשלם את מחיר מעשיו.

מיכאל איתן: אתה לבד הסברת שהאדם חושש שברגע שהציבור ידע, אז לא יצביעו בשבילו כי הוא עשה מעשה לא טוב ציבורי.

מיכאל איתן: לאותו אדם אתה אומר שהוא יכול לעשות את זה.

מיכאל איתן: אתה אומר לו להודיע את זה אחרי הבחירות, כי לא יכולים להשתמש בזה כנגדו.

מיכאל איתן: למה שהאדם הזה לא יעמוד למשפט ציבורי על המעשה הזה?

מיכאל איתן: זה מאוד רלוונטי לצורת ההתנהגות שלו.

אפרים סנה: מבקר המדינה רואה את זה.

יולי תמיר: יש קבוצה שעבדתי איתה בנושא הזנה בארצות הברית.

יולי תמיר: הם אמרו לי שהם רוצים לתת לי תרומה.

יולי תמיר: הם שלחו לי 5 שיקים.

יולי תמיר: אין לי מידע טוטאלי על כל אחד מהאנשים.

מיכאל איתן: אל תיקחי.

מיכאל איתן: אני לא הייתי לוקח.

יולי תמיר: אתה לא צריך לאסוף 400 אלף שקל.

יולי תמיר: אני כן.

יולי תמיר: אני אבדוק את זה.

יולי תמיר: יכול להיות שהבדיקה לא תהיה עד הסוף.

יולי תמיר: יכול להיות שאחד מהאנשים האלה לא פלילי, אבל הוא תמך בכהנא או בחוק השיבה.

יולי תמיר: יכול להיות שמחר, כשזה יתפרסם, ישלח מישהו מכתב על כך שהוא צדיק גדול בענייני הזנה אבל הוא תומך בכהנא.

יולי תמיר: אתה גרמת לנו להעלות את הרף גבוה ממה שאנחנו צריכים.

מיכאל איתן: עוד לא ראיתי פחד כזה כמו שאתם משדרים מדבר שהוא פשוט.

יולי תמיר: אתה מכשיל אותנו.

מיכאל איתן: אני מכשיל כל מתמודד, כי אני רוצה שכל מתמודד יהיה חשוף אם הוא לא שילם מס הכנסה, אם הוא לא מילא את חובותיו.

מיכאל איתן: אנחנו לא רואים את עצמנו.

יולי תמיר: אתה העלית את הרף בניגוד לרצוננו.

אפרים סנה: זה יעלה כהסתייגות.

מיכאל איתן: אני מציע לשנות את זה ל72 שעות.

אפרים סנה: 72 שעות זה עניין טכני.

מיכאל איתן: זה לא טכני, כי אם מישהו ירצה להחביא אז הוא יקבל יום לפני.

אפרים סנה: אני לא רוצה להתבדות , אבל איפה שיעשו בזה שימוש נלוז זה יהיה בבחירות האלה.

מיכאל איתן: אני כיושב-ראש ועדת החוקה יזמתי חוק שהחיל את כל החוק הזה על מרכז הליכוד ועלי.

מיכאל איתן: הוא לא היה קיים עלינו בכלל.

מיכאל איתן: אתה לא מפחיד אותי בזה.

יולי יואל אדלשטיין: יש אלמנט חשוב מאוד של שקיפות, אבל יחד עם השקיפות הזאת שאתה מדבר עליה יכולה להיווצר הטעייה.

יולי יואל אדלשטיין: הדוגמאות ברורות.

יולי יואל אדלשטיין: נניח שאני אקח תרומות מאנשים מאוד מפוקפקים אבל לא מוכרים.

יולי יואל אדלשטיין: יהיה רשום בדוח המבקר שאדלשטיין לקח תרומות.

יולי יואל אדלשטיין: זה לא יעשה לי כלום.

יולי יואל אדלשטיין: לעומת זאת, אם בא מישהו אחר ולוקח תרומה מבעל קזינו ידוע, מוכר זה מיד תופס.

מיכאל איתן: מה רע בזה?

מיכאל איתן: אנחנו רוצים להגן מפני פרסום שמות רעים.

מיכאל איתן: למה לתת את הכלי הזה?

מיכאל איתן: מי יעשה בו שימוש?

מיכאל איתן: רק אנשים שלוקחים משמות רעים.

מיכאל איתן: זה חוק שנועד לאפשר לקחת מאנשים רעים שלא עושים טוב לבחירה .

אפרים סנה: אין אפילו פוליטיקאי אידיוט שייקח מאיש רע.

מיכאל איתן: אף אחד לא ידע כי הוא כבר נבחר.

מיכאל איתן: מי בעד הכללת הסעיף כפי שהוא?

מיכאל איתן: ה צ ב ע ה בעד – 3 מי בעד הכללת הסעיף כפי שמוצע כאן, כלומר פרסום 14 יום לאחר הבחירות?

מיכאל איתן: בעד - 4

סיגל קוגוט: השאלה הגדולה שנשארה היא אם ביקורתו של מבקר המדינה חלה גם על מערכות בחירות שהסתיימו לכנסת ה-17.

סיגל קוגוט: יש שתי אפשרויות.

סיגל קוגוט: ברור שהוא יחיל על כל מערכת את הכללים המהותיים שחלו בתקופה שהיא הייתה.

סיגל קוגוט: השאלה היא אם בקרת החשבונות של המועמדים תחול רק על מערכות שהתחילו וממשיכות, או גם על מערכות בחירות שהסתיימו.

סיגל קוגוט: היועץ המשפטי לממשלה המליץ שהביקורת תהיה לאחור.

אליעד ויינשל: היועץ המשפטי לממשלה תומך בהסדר נקי, כלומר שמבקר המדינה יבדוק את כל הבחירות המקדימות לקראת הכנסת ה17, כולל אלה שהסתיימו.

אליעד ויינשל: כמובן שזה יהיה לפי הדין שהיה קיים, כלומר שלמבקר המדינה באותה עת אין אפשרות לסנקציות.

אליעד ויינשל: יש אפשרות לדוח ציבורי, יש אפשרות להעביר לפי 14ג.

אליעד ויינשל: זה הסדר ראוי, זה הסדר שמתחשב בעמדת חברי הכנסת שאמרה שמנגנוני הביקורת במפלגות קרסו.

אפרים סנה: אני לא יודע איפה המנגנונים קרסו.

אפרים סנה: במפלגה שלי יש מנגנון בקרה שעובד, בייחוד בנושא הכספי.

מיכאל איתן: האם נמצא איזה שהוא מועמד שעבר על החוק ומנגנון הבקרה הפנימי פרסם את שמו ברבים?

אפרים סנה: אני יודע רק על מועמד אחד שזכה לשבחים מהמוסד לביקורת.

אפרים סנה: גם אם ישפטו את מערכות הבחירות שהיו לפי חוקי הבחירות שהיו קיימים עד עכשיו, ודאי שמבקר המדינה יכול לבחון.

אליעד ויינשל: נוכח הכרסום באפשרות של בקרה אקטיבית של הציבור יש לזה עוד יותר חשיבות.

מיכאל איתן: אני התווכחתי גם עם נציגי מפלגת העבודה.

מיכאל איתן: מה שאותי מטריד זה משהו אחר.

מיכאל איתן: הייתה מערכת בחירות.

מיכאל איתן: מערכת הבחירות נגמרה.

מיכאל איתן: היא התנהלה לפי נהלים מסוימים, מועדי הערעור נגמרו, העבירו את זה לוועדת ביקורת.

מיכאל איתן: פתאום יושבים בכנסת אנשים שמתחילים לחוקק.

מיכאל איתן: עכשיו הם אומרים שהם מחוקקים חוק שחוזר אחורה לאותה מערכת בחירות.

מיכאל איתן: זה לא יעשה נזק גדול, אבל ברמת העיקרון יש כאן איזו שהיא תחושה של אי נוחות.

מיכאל איתן: איזה מסר זה משדר לציבור הרחב?

מיכאל איתן: אני מדבר על ציבור העבריינים.

מיכאל איתן: כל אחד מאיתנו עושה עבירות כאלו או אחרות.

מיכאל איתן: זה דבר שנגמר.

אליעד ויינשל: אנחנו לא חושבים שזאת חקיקה רטרואקטיבית.

מיכאל איתן: למה זו לא חקיקה רטרואקטיבית?

סיגל קוגוט: במובן המהותי.

סיגל קוגוט: יש משהו ממה שהיושב-ראש אומר.

מיכה לינדנשטראוס: עקרונית אנחנו רוצים לבדוק כל דבר, אבל יש גם מגבלה מסוימת.

מיכה לינדנשטראוס: אנחנו לא בנויים לכך שנעשה את הביקורת כפי שהיא הייתה לגבי מפלגות שסיימו את התהליך.

מיכאל איתן: מפלגת העבודה מסכימה.

דלית דרור: השאלה אם אין בעיה של שוויון בין המפלגות.

מיכה לינדנשטראוס: הבעיה היא לא שוויון.

מיכה לינדנשטראוס: אם זה יוטל עלינו אפשר יהיה לעשות את זה, אבל מעשית זה מכביד עלינו בצורה בלתי רגילה.

מיכה לינדנשטראוס: אין לנו התנגדות, אבל מעשית זה לא הגיוני.

מיכה לינדנשטראוס: לא נהיה מסוגלים לעמוד בזה.

מיכאל איתן: נביא את זה בשתי גרסאות למליאה.

סיגל קוגוט: אתם צריכים לקבוע את הקנס.

סיגל קוגוט: קבענו עבירה של פיקוח לא נאות של מועמד.

סיגל קוגוט: זה חצי שנת מאסר.

סיגל קוגוט: השאלה איזה קנס.

סיגל קוגוט: 10 אלפים, 26 אלף, 37 או 56 אלף.

סיגל קוגוט: איזה סכום של קנס מרתיע?

מיכאל איתן: 20 אלף.

סיגל קוגוט: לחברת הכנסת אתי לבני הייתה הסתייגות לפצל עד 50 בוחרים.

אתי לבני: אני מוותרת על ההסתייגות.

סיגל קוגוט: אנשי מבקר המדינה ביקשו להוסיף כאן סעיף.

שמואל גולן: בשנים האחרונות מזהים תהליך שלוקחים יועצי תקשורת, כשיועץ התקשורת מקבל אחריות.

שמואל גולן: אין לנו בחוק יכולת לעשות הרמת מסך.

שמואל גולן: אנחנו רוצים הרמת מסך.

שמואל גולן: איפה שכתוב שאנחנו מקבלים מחברות פרסום, אנחנו מבקשים להוסיף שניתן יהיה לקבל גם מיועצי תקשורת.

סיגל קוגוט: אנחנו מפנים פה לחוק התעמולה.

צבי ענבר: אם צריך לשפץ, אז נשפץ בחוק הבחירות (דרכי תעמולה).

מיכאל איתן: צריך לקבוע תוך כמה זמן המועמד צריך להגיש את הדוח למבקר המדינה.

מיכאל איתן: האם צריך בחוק, או מספיק בתקנות?

סיגל קוגוט: בחוק מימון מפלגות זה כן כתוב.

סיגל קוגוט: תגיד תוך כמה זמן המועמד מגיש דוח למבקר המדינה.

מיכאל איתן: תוך שבועיים.

סיגל קוגוט: הוא מסוגל?

מיכאל איתן: שיהיה תוך 4 שבועות.

מיכאל איתן: מי בעד העברת החוק לקריאה שנייה ושלישית?

מיכאל איתן: ה צ ב ע ה בעד - 2 נגד - 0 אושר